Martine Aubry

Martine AUBRY (naskiĝis Martine Delors la  en Parizo) estas franca politikistino.

Ŝi estis ministro pri laboro, dungado kaj profesia klerigo de 1991 ĝis 1993, poste ministro pri dungado kaj solidareco de 1997 ĝis 2000. En tiu posteno, ŝi starigis la reformon pri la 35 horoj kaj kreis la universalan asekuron kontraŭ malsano (CMU). Ŝi fariĝis poste urbestro de Lille kaj de aprilo 2008 kaj aprilo 2014 estis prezidanto de la urbeca komunumaro de Lille, kiu komence de 2015 transformiĝis al la nuna Eŭropa metropolo de Lillo.

Elektita ĉefsekretario de la franca socialista partio en 2008, ŝi estis kandidato en la socialisma primara baloto de 2011, en kiu ŝi perdis en la dua balota vico fronte al François Hollande. Ŝi forlasis la estradon de la Socialisma Partio la sekvantan jaron.

 2008-2012 : ĉefsekretario de la Socialisma Partio 
Ŝi varbas la socion de « care », tio estas socio, kie oni zorgas pri ĉiuj, sed sen granda sukceso « La “société du care” de Martine Aubry fait débat », Le Monde, 14an majo de 2010.. Por la uzo de la angla nomo care kaj ankaŭ por la uzo de aliaj anglaj motoj ŝi ricevis en 2010 la premion de la angla matoComité laïcité république.

 De 2012 
Post la enoficiĝo de François Hollande kiel prezidanto de la Respubliko, ĝi estis nomumita speciala reprezentantino por Ĉinio de la ministro pri eksterlandaj aferoj« Vizito de S-ino Martine Aubry, reprezentantino de la ministro pri eksterlandaj aferoj por la rilatoj kun Ĉinio » , in ambafrance-cn.org, alirdato la 12-an de decembro 2013..

La 1-an de decembro 2013, Martine Aubry lanĉis pensgrupon, « Renaissance »« Aubry kunvenigas siajn fidelulojn », en gazeto Le Figaro, la 2-an de decembro 2013, paĝo 4-a.. Ŝi montris sin neplenkonsenta pri la registara agado, regule kvalifikita socialdemokratia, kaj la nomumo de Manuel Valls kiel ĉefministrohttp://www.lefigaro.fr/politique/2014/04/04/01002-20140404ARTFIG00270-aubry-a-la-manoeuvre-contre-valls.php.

 Sintezo de ŝia kariero 
 1975 - 1979 : supera ŝtatoficisto en la ministerio pri laboro
 1978 : profesoro en Nacia Lernejo pri Administrado (ENA)
 1980 - 1981 : civila administranto ĉe la ŝtata Konsilio
 1981 : teknika konsilisto, poste vicestro de la asistantaro de Jean Auroux, ministro pri laboro
 1983 - 1984 : Komisiita ĉe Pierre Bérégovoy, ministro pri socialaj aferoj kaj nacia solidareco
 1984 - 1987 : estro pri laborrilatoj en la ministerio pri laboro, dungado kaj profesia klerigo, poste en la ministerio pri socialaj aferoj kaj dungado
 1987 : ŝtatkonsiliano en la ŝtata Konsilio
 1989 - 1991 : adjunkto de la ĝenerala estro de la entrepreno Péchiney
 1991 - 1993 : ministro pri laboro, dungado kaj profesia klerigo de la registaroj Cresson kaj Bérégovoy
 1993 - 1997 : prezidantino-fondinto de "Fonduso Agi kontraŭ ekskludo"
 1995 - 2001 : unua vicurbestro de Lille, komisiita pri ekonomia agado, kaj vicprezidanto de la urba komunumo de Lille
 1997 : deputito de la 5-a deputita distrikto de Nord
 1997 - 2000 : ministro pri dungado kaj solidareco en la registaro Jospin
 2000 - 2008 : membro de la nacia estraro de la Socialisma Partio (nacia sekretario komisiita pri la projekto de 2000 ĝis 2005, poste pri socialaj aferoj kaj dungado en la poluso Agadoj ĝis en 2008)
 de 2001 : urbestro de Lille, prezidanto de Institut Pasteur de Lille, prezidanto de la CHRU (hospitalo) de Lille
 2001 - 2008 : vicprezidanto de la Eŭropa metropolo de Lillo komisiita pri ekonomia kresko
 2006 : ŝtatkonsiliano en ordinara servo (en disponebleco)
 2008 - 2014 : prezidanto de la Eŭropa metropolo de Lillo
 2008 - 2012 : ĉefsekretario de la Socialisma Partio
 2010 - 2011 : prezidanto de Eŭropa metropolo Lille-Kortrijk-Tournai
 2011 - 2012 : vicprezidanto de Eŭropa metropolo Lille-Kortrijk-Tournai
 2012 - 2013 : prezidanto de Eŭropa metropolo Lille-Kortrijk-Tournai

 Notoj kaj referencoj 
Notoj

Referencoj

 Aneksaĵoj 

 Vidu ankaŭ 
 Registaro Jospin
 Listo de francaj ministrinoj
 Listo de urbestroj de Lille

 Eksteraj ligiloj 
 Interretejo de Martine Aubry
 Ŝia slipo sur la interretejo de la Nacia Asembleo

Kategorio:Naskiĝintoj en la 17-a arondismento de Parizo
Kategorio:Naskiĝintoj en 1950
Kategorio:Francaj politikistoj
Kategorio:Homoj de PS (Francio)
Kategorio:Francaj ministroj pri laboro (aŭ pri socialaj aferoj)
Kategorio:Deputitoj de la 11-a parlamenta periodo de la kvina Franca Respubliko
Kategorio:Deputitoj de departemento Nord
Kategorio:Urbestroj de Lille
Kategorio:Urbestroj de la franca socialista partio
Kategorio:Membroj de la franca ŝtata Konsilio
Kategorio:Prezidantoj de urbeca komunumaro de Francio
Kategorio:Ĉefsekretarioj de la franca socialista partio
Kategorio:Sindikatistoj de CFDT (Francio)
Kategorio:Studentoj de Universitato Panthéon-Assas (Parizo)
Kategorio:Lernintoj de IEP (Parizo)
Kategorio:Lernintoj de ENA (Francio)
Kategorio:Instruistoj de ENA (Francio)